b'\n_START_ARTICLE_\n9K38 Igla\n_START_SECTION_\nZgodovina\n_START_PARAGRAPH_\nRazvoj protiletalskega sistema Igla se je za\xc4\x8del v biroju Kolomna OKB leta 1971. Igla je bila povsem nov projekt, saj ni izbolj\xc5\xa1ana verzija protiletalskih sistemov iz dru\xc5\xbeine Strela. Glavna zahteva novega oro\xc5\xbeja je bila bolj\xc5\xa1a odpornost na protiraketno za\xc5\xa1\xc4\x8dito ter ve\xc4\x8dji doseg kot so ga imeli obstoje\xc4\x8di sistemi Strela. Velike tehni\xc4\x8dne te\xc5\xbeave pri razvoju so prisilile razvijalce leta 1978 k lo\xc4\x8ditvi projekta na dva dela. Prvi projekt je bila preprostej\xc5\xa1a Igla-1, ki je temeljila na obstoje\xc4\x8dih infrarde\xc4\x8dih iskalnikih tipa Strela-3, ter na polno zmogljivo verzijo 9K38 Igla.'